O B R A Z L O Ž E NJ E
UZ PRIJEDLOG PRORAČUNA OPĆINE SUNJA ZA 2020. GODINU

Proračun Općine Sunja za 2020. godinu izrađen je u skladu s odredbama Zakona o proračunu (Narodne novine broj 87/08, 136/12 i 15/15), Uputama Ministarstva financija za izradu proračuna jedinica lokalne i područne samouprave, kao i vlastitim procjenama o kretanju javnih prihoda.

Prema članku 16. Zakona o proračunu definiran je sadržaj i struktura proračuna, te u skladu sa tim ustrojene proračunske klasifikacije i to: organizacijska, ekonomska, funkcijska, lokacijska, programska i izvori financiranja.

Prihodi poslovanja planirani su u iznosu od 27.909.239,75 kuna, a prihodi od prodaje nefinancijske imovine u iznosu od 252.100,00 kuna.

Primici od kratkoročnog zaduživanja iznose 600.000,00 kn.

Primici od dugoročnog zaduživanja iznose 4.867.370,27 kuna.

Rashodi poslovanja u Proračunu Općine Sunja za 2020. godinu planirani su u iznosu od 11.452.873,00  kune, a rashodi za nabavu nefinancijske imovine u iznosu od 17.838.828,53 kune.

Izdaci za otplatu  glavnice primljenih kredita  iznose 2.866.249,74 kn.

Planirani manjak prihoda  za 2020. godinu iznosi 1.470.758,75 kn.
Posebni dio Proračuna sastoji se od plana rashoda  proračunskih korisnika raspoređenih po programima (aktivnostima i projektima) unutar razdjela/glava u skladu s njihovom organizacijskom klasifikacijom, a koja je utvrđena Zakonom o proračunu i Odlukom o ustrojstvu i djelokrugu rada Jedinstvenog upravnog odjela Općine Sunja.

Razdjel 1 – Općinska tijela

Glava 1. Općinska tijela

                                 Program: Opće javne usluge

Ovaj razdjel je formiran prema zakonskoj osnovi i ustroju Općine Sunja i u njemu se osiguravaju sredstva za plaće i naknade predstavničkih i izvršnih tijela,  kao i materijalni rashodi koji se odnose na društvene domove, protokolarne poslove, na redovito financiranje političkih stranaka, te poticanje rada nacionalnih manjina.

Opći cilj: djelotvorno izvršavanje svih poslova iz djelokruga rada, te suradnja sa drugim lokalnim jedinicama.

Posebni cilj: povećanje kvalitete rada i veća otvorenost prema građanima.                                   

Zakonska osnova: Zakon o  lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09,150/11,144/12 i 19/13), Statut Općine Sunja (SV 30/09, 16/10, 43/10, 12/13, 46/13, 31/14 i 5/18), Odluka o ustrojstvu  Jedinstvenog upravnog odjela Općine Sunja (SV 10/99).

Potrebna sredstva: 1.290.450,00 kn

Mjerila uspješnosti: broj učestalosti susreta s građanima, zadovoljstvo građana, broj protokolarnih posjeta

Razdjel 2 – Jedinstveni upravni odjel

Glava 1. Služba za javnu upravu

                      Program: Javna uprava i administracija

Tu pratimo funkcioniranje javne uprave kroz stručne i administrativne poslove i aktivnosti koji su joj omogućeni kroz djelokrug rada, od izrade Proračuna, Godišnjeg obračuna Proračuna, izrada programa i drugih akata.

Opći cilj: kvalitetno i pravovremeno izvršavanje poslova i zadaća iz djelokruga rada

Posebni cilj: efikasnije praćenje i kontrola izvršavanja proračuna i namjenskog trošenja proračunskih sredstava

Zakonska osnova: Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07 125/08, 36/09, 150/11, 144/12 i 19/13), Zakon o financiranju jedinica lokalne i područne (regionalne) samouprave (NN 117/93, 33/00 73/00 59/01, 107/01, 117/01, 150/02,147/03, 132/06, 26/07,73/08 i 25/12),  Statut Općine Sunja (SV 30/09, 16/10, 43/10, 12/13, 46/13, 31/14 i 5/18), Zakon o proračunu, Pravilnik o proračunskom računovodstvu i računskom planu (114/10, 31/11 i 124/14)

Potrebna sredstva: 5.196.475,74 kn
Mjerila uspješnosti: poštivanje zakonskih rokova, postotak naplate svih proračunskih prihoda, smanjenje obveza proračuna, izvršavanje proračuna.

Glava 2. Služba za gospodarstvo

                     Program: Održavanje komunalne infrastrukture        

                                      Unapređenje gospodarstva

                                      Unapređenje poljoprivrede

                                      Gradnja objekata i uređaja komunalne infrastrukture

                                      Prostorno uređenje i zaštita okoliša

                                      Elementarne nepogode

Služba osigurava sredstva za održavanje nerazvrstanih cesta, javne rasvjete, pomoći u poljoprivredi kroz subvencije, vodi brigu o kapitalnim ulaganjima kroz program gradnje objekata i uređaja komunalne infrastrukture, te prati prostorno uređenje kroz izradu detaljnih planova i geodetskih podloga i dokumentacija. U ovoj službi se također osiguravaju sredstva za štete uzrokovane elementarnim nepogodama.

Opći cilj: izgradnja, održavanje postojećih objekata komunalne infrastrukture, planiranje prostora, unapređenje poljoprivrede i gospodarstva

Posebni cilj: unapređenje standarda održavanja komunalne infrastrukture, utvrđivanje režima uređenja prostora

Zakonska osnova: Zakon o lokalnoj i područnoj (regionalnoj) samoupravi (NN 33/01, 60/01, 128/05, 109/07, 125/08, 36/09, 150/11,  144/12 i 19/13), Statut Općine Sunja (SV 30/09, 26/10, 43/10, 12/13, 46/13, 31/14 i 5/18), Zakon o komunalnom gospodarstvu (NN 36/95,109/95, 21/96, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 49/11, 144/12,  94/13 i 153/13), Zakon o prostornom uređenju i gradnji (NN 76/07, 38/09, 55/11 i 80/13)

Potrebna sredstva: 22.178.078,53 kn

Mjerila uspješnosti: smanjenje pritužbi i žalbi te zadovoljstvo stanovništva učinjenim, unapređenje stanja u prostoru, unapređenje poljoprivredne proizvodnje

Glava 3.  Služba za društvene djelatnosti   

                     Program: Protupožarna i civilna zaštita

                                     Program javnih potreba u kulturi

                                     Program ostalih udruga društvenog usmjerenja

                                     Program javnih potreba u športu

                                     Program javnih potreba u socijalnoj skrbi

                                     Program pomoći u kući starijim osobama

                                     Program javnih radova

U ovoj službi se obavljaju poslovi vezani za zaštitu od požara i civilnu zaštitu, te se osiguravaju potrebe stanovništva u području odgoja, obrazovanja i športa, putem socijalnog programa osigurava se zaštita standarda stanovnika, osiguravaju se potrebe stanovnika u području kulture, potiču se i prate programi udruga u kulturi i ostalih udruga društvenog usmjerenja.

Opći cilj: realizacija programa zaštite od požara, unapređenje društvenog standarda u području  kulture, socijalne skrbi i športa i programa javnog rada 

Posebni cilj: osigurati kvalitetniju socijalnu skrb, uključivanje većeg broja građana za što većim korištenjem športskih sadržaja, posebice djece i mladeži

Zakonska osnova: Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11,  144/12 i 19/13), Statut Općine Sunja (SV 30/09, 26/10, 43/10, 12/13, 46/13, 31/14 i 5/18), Zakon o vatrogastvu ( NN 106/99, 117/01, 36/02, 96/03, 139/04, 174/04, 38/09, 80/10),  Zakon o socijalnoj skrbi (NN 157/13), Zakon o udrugama (NN 74/14), Zakon o športu (NN 71/06, 150/08, 124/10,124/11,86/12 i 94/13).

Potrebna sredstva: 1.647.520,00 kn

Mjerila uspješnosti: broj športskih natjecanja, realizacija programa udruga, postotak kućanstva kojima se financiraju troškovi stanovanja   

Glava 4. Knjižnica

                 Program: Program javnih potreba u kulturi

                                 Program javnih radova

Proračunski korisnik Narodna knjižnica i čitaonica Sunja obavlja poslove knjižnične djelatnosti u skladu sa svojim djelokrugom rada, organizira izložbe, te je uključena u sve aktivnosti na području kulture.

Opći cilj: unapređenje društvenog standarda u području kulture

Posebni cilj: uključivanje većeg broja građana, posebice djece i mladeži, za korištenje usluga posudbe knjiga, briga za pojedince koje promiču i njeguju tradicionalne vrijednosti i kulturno ozračje općine

Zakonska osnova: Zakon o ustanovama (NN 76/95, 29/97, 47/99, 35/08), Zakon o knjižnicama (NN 105/97, 5/98,104/00,87/08 i 69/09)

Potrebna sredstva: 257.191,00 kn

Mjerila uspješnosti: broj korisnika u knjižnici, broj pročitanih knjiga, broj posjetitelja na izložbama, provođenje programa javnog rada

Glava 6. Vrtić

               Program: Redovni program odgoja, naobrazbe i skrbi

                               Program javnih radova

                               Predškola

Proračunski korisnik Dječji vrtić Bambi Sunja obavlja djelatnost predškolskog odgoja  kroz potrebe stanovnika u području brige o djeci, odgoju i obrazovanju.

Opći cilj: unapređenje društvenog standarda u području predškolskog odgoja

Posebni cilj: postizanje bolje kvalitete smještaja djece u predškolske ustanove

Zakonska osnova: Zakon o predškolskom odgoju i obrazovanju (NN 10/97, 107/07 i 94/13) Zakon o ustanovama (NN 76/93, 29/97, 47/93 i  35/08)

Potrebna sredstva: 1.588.236,00 kn
Mjerila uspješnosti:  broj djece u vrtiću



  OPĆINSKI NAČELNIK
                                                                                                   Grga Dragičević

